বাংলার ব্যান্ডের মহীরূহ এলআরবির কাপ্তান আইয়ুব বাচ্চু বিদায় নিলেন। বড় অসময়ে এই বিদায়। বয়স মাত্র ছাপ্পান্নো। এতো অল্পতেই বিদায়! তবু বিদায় নয়। রইলো অনেক অনেক গান। যা অমৃত হয়ে অমরতার পথে এনে দিয়েছে তাকে। প্রজন্ম থেকে প্রজন্ম বয়ে নিয়ে যাবে তার সৃজনকর্ম। এই তো এখনি আমরা দেখছি কলকাতার চ্যানেল জি বাংলার সারেগামাপা সঙ্গীত প্রতিযোগে ঢাকার ছেলে মাইনুল ইসলাম নোবেল আইয়ুব বাচ্চুর গাওয়া ‘সেই তুমি’ দিয়ে মাত করে দিয়েছেন। এই গান হয়েছে সারেগামাপার প্রোমো। নোবেলের গায়কি নিয়ে দিন কয়েক আগেই বাচ্চুর মন্তব্য ছিলো, ‘এককথায় আমি মুগ্ধ।’